มันนี่ทูเดย์
บสย.จับมือเกาหลี
12 ต.ค. 2559

บสย.จับมือเกาหลี
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ร่วมกับสำนักงานพัฒนาวิทยาศาสตร์และเทคโนโลยีแห่งชาติ กระทรวงการคลัง และธนาคารแห่งประเทศไทย เริ่มโครงการ KSP (Knowledge Sharing Program) ระยะที่ 2 จากสถาบันพัฒนาแห่งเกาหลี ซึ่งจะถ่ายทอดความรู้ แนวทางการประเมินมูลค่าเทคโนโลยีและรูปแบบค้ำประกันสินเชื่อสำหรับผู้ประกอบการกลุ่มเทคโนโลยีและนวัตกรรม
กรุงไทยเปิดแอพขายทรัพย์
นายลือศักดิ์ สุขเกษม ผู้อำนวยการฝ่ายอาวุโส ผู้บริหารฝ่าย ฝ่ายบริหารทรัพย์สินพร้อมขาย ธนาคารกรุงไทย เปิดเผยว่า ธนาคารได้เปิดตัว KTB NPA APPLICATION เพื่อให้ลูกค้าเลือกซื้อทรัพย์สินผ่านโทรศัพท์มือถือ พร้อมเตรียมเปิดประมูลขายแบบ Open Bid โดยคัดทรัพย์สินกว่า 100 รายการ มูลค่ากว่า 400 ล้านบาท และเปิดประมูลขายแบบยกกอง 2 ล็อตใหญ่ 400 รายการ มูลค่ากว่า 500 ล้านบาท ในเดือน พ.ย.นี้